Det sker, efter hun så et forældrepar, som lod deres søn spise en stor bakke pomfritter, mens han drak en cola.

- Forældrene er helt sikkert gode og varme forældre, der vil deres barn det bedste, men hvordan søren kan de både ville deres barn det bedste og så lade ham sidde og smøre endnu mere fedt på en krop, som på denne måde bliver en sten om hans hals resten af livet?, skrev Annette Heick i BT.

Debatten om overvægt bliver karikeret af en sådan udtalelse, og jeg tror hverken de overvægtige børn eller deres forældrene har særlig meget glæde af at blive sat i bås på den måde Ditte-Marie From, adjunkt og forsker ved RUC

Det har efterfølgende skabt en del debat på både de sociale medier og af Landsforeningen for Overvægtige - Adipositasforeningen - hvor næstformand Christina Villendrup Lyng har betegnet det som både diskriminerende og krænkende, hvis folk begynder at blande sig i andres overvægt.

Karikeret syn på overvægtige børn

Selvom Ditte-Marie From er helt med på, at overvægtige børn har større risiko for at få alvorlige livsstilssygdomme, så betegner hun det som ”et forsimplet syn”, hvis man per automatik går ud fra, at de har det dårligere end deres normalvægtige kammerater.

- Debatten om overvægt bliver karikeret af en sådan udtalelse, og jeg tror hverken de overvægtige børn eller deres forældrene har særlig meget glæde af at blive sat i bås på den måde, siger Ditte-Marie From og fortsætter.